
	7. sz. melléklet
A Közgyűlés által a Szervezeti és Működési Szabályzatban a főpolgármesterre átruházott hatáskörök jegyzéke
I. Általános hatáskör

1. Engedélyezi a fővárosi önkormányzati jelkép használatát.
58/1994. (IX. 14.) Főv. Kgy. r. 8. §

2. Engedélyezi a közigazgatási egység névfelvételét és -használatát.
59/1994. (IX. 14.) Főv. Kgy. r. 1. §

3. Gondoskodik a kerületi képviselő-testületek és más szervek, személyek véleményének, egyetértésének a jogszabályokban meghatározott esetekben történő megkéréséről.

4. Ellátja mindazon hatásköröket, amelyeket a Közgyűlés rendeletében meghatároz számára.
1990. évi LXV. tv. 9. § (3)

5. Munkáltatói jogkörben a Fővárosi Közterület-felügyelet vezetője vonatkozásában kiírja és elbírálja az intézmény (költségvetési szerv) vezetői pályázatát, gyakorolja a vezető kinevezésének, vezetői megbízásának, illetménye megállapításának, vezető felmentésének, vezetői megbízás visszavonásának, foglalkoztatási jogviszony megszüntetésének, összeférhetetlenség megállapításának, fegyelmi eljárás megindításának (biztos kijelölésének) jogát.
1990. évi LXV. tv. (Ötv.) 62. § (8)

5. A Fővárosi Önkormányzat által kötött szerződések vonatkozásában a szerződő fél Fővárosi Önkormányzat részéről – a Fővárosi Önkormányzat törvényes képviselőjeként – gyakorolja mindazon jogokat és teljesíti mindazon kötelezettségeket, mely szerződésből eredő jogok és kötelezettségek gyakorlása, illetve teljesítése (így különösen szerződéses nyilatkozatok, intézkedések, egyéb cselekmények megtétele) egyébként nem tartozik a Közgyűlés más szervének átruházott hatáskörébe, és nem ütközik a hatáskör-átruházás törvényi tilalmába.




